Ikkinchi Turk xoqonligi
Ikkinchi Turk xoqonligi (qad. turkcha: 𐱅𐰇𐰼𐰰:𐰃𐰠𐱅𐰇𐰼𐰰:𐰃𐰠, xitoycha: 後突厥i) — Oʻrta va Sharqiy Osiyodagi Koʻkturklarning Ashina urugʻi tomonidan asos solingan xoqonlik. Ushbu davlat 682—744-yillar orasida hukm surgan. Xoqonlikdan avval bu hududlarda Sharqiy Turk xoqonligi (552—630) va Tan sulolasi (630—682) mavjud boʻlgan. Ikkinchi xoqonlik markazi Oʻrxun daryosining yuqori oqimidagi Oʻtukenda joylashgan. Xoqonlik qulagach, Toʻqqizoʻgʻuz konfederatsiyasi kuchayib, bu konfederatsiya Uygʻur xoqonligiga asos solgan.